**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 10.03.2023 ora 08.00 – 11.03.2023, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 11.03.2023, ora 08.00**

**RÂURI:**

**I.N.H.G.A.** a emis o **actualizare ATENŢIONARE Hidrologică, cod galben, AVERTIZARE Hidrologică, cod portovaliu,** valabilă în intervalul **10.03.2023 ora 11:00 – 12.03.2023 ora 14:00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri** din bazinele hidrografice **Tisa – intrarea în ţară, Vişeu, Iza, Tur, Someş, Crasna, Crişul Repede, Crişul Negru, Crişul Alb, Mureş, Bega Veche, Bega, Timiş, Bârzava, Moraviţa, Caraş, Nera, Cerna, Dunăre – afluenţii mici aferenţi sectorului amonte Ac. Porţile de Fier I, Jiu, Olt, Bistriţa (afluent al râului Siret),** cu posibile depăşiri ale **COTELOR DE APĂRARE**, astfel:

**COD GALBEN**

**-În intervalul 10.03.2023 ora 11:00 – 12.03.2023 ora 14:00** pe râurile din bazinele hidrografice: Tisa – sector aferent S.H. Valea Vişeului, Vişeu, Iza, Lăpuş **(judeţul Maramureş)**, Tur **(judeţul Satu Mare)**, Someşul Mare **(judeţul Bistriţa Năsăud)**, Someşul Mic **(judeţele: Bihor şi Cluj)**, Crasna – sector aval S.H. Craidorolţ **(judeţul Satu Mare)**, Crişul Repede – bazin amonte S.H. Vadu Crişului şi afluenţii aferenţi sectorului aval S.H. Vadu Crişului **(judeţele: Cluj şi Bihor)**, Crişul Negru **(judeţele: Bihor şi Arad)**, Crişul Alb **(judeţele: Hunedoara şi Arad)**, Arieş –bazin amonte S.H. Baia de Arieş **(judeţul Alba)**, Mureş – afluenţii aferenţi sectorului aval confluenţă cu râul Târnava **(judeţele: Alba, Sibiu, Hunedoara şi Arad)**, Bega Veche – bazin superior, Bega – bazin amonte S.H. Topolovăţ **(judeţul Timiş)**, Timiş, Bârzava, Moraviţa **(judeţele: Caraş Severin şi Timiş)**, Caraş, Nera **(judeţul Caraş Severin)**, Cerna – bazin superior şi afluenţi bazin mijlociu şi inferior **(judeţele: Gorj şi Caraş Severin)**, Dunăre – afluenţii mici aferenţi sectorului amonte Ac. Portile de Fier I **(judeţul Caraş Severin)**, Jiu – bazin amonte S.H. Sadu, Jiu – afluenţii aferenţi sectorului aval S.H. Sadu – amonte S.H. Rovinari, Motru – bazin amonte S.H. Broşteni **(judeţele: Hunedoara, Gorj şi Mehedinţi),** Gilort – bazin superior **(judeţul Gorj)**, Olt – afluenţii aferenţi sectorului aval confluenţă cu râul Lotru – amonte Ac. Ioneşti **(judeţele: Vâlcea şi Argeş),** Olteţ – bazin superior **(judeţele: Gorj şi Vâlcea)**, Bistriţa (afluent al râului Siret) – afluenţii aferenţi sectorului aval S.H. Cârlibaba – amonte S.H. Broşteni **(judeţul Suceava)**.

**COD PORTOCALIU**

**-În intervalul 10.03.2023 ora 18:00 – 11.03.2023 ora 24:00** pe râurile din bazinele hidrografice: Crişul Alb – bazin amonte confluenţă cu râul Sebiş **(judeţele: Hunedoara şi Arad)**, Bega – bazin amonte S.H. Balinţ şi afluenţii aferenţi sectorului aval S.H. Balinţ – amonte S.H. Chizătău **(judeţul Timiş)**, Timiş – afluenţii aferenţi sectorului aval S.H. Teregova – amonte S.H. Lugoj, Pogăniş – bazin amonte Ac. Cadar Duboz, Bârzava **(judeţele: Caraş Severin şi Timiş)**, Caraş, Nera **(judeţul Caraş Severin)**.

**-Se ridică începând cu data de 10.03.2023 ora 11:00 Avertizarea Hidrologică din celelalte bazine hidrografice avertizate anterior**

Aceaste mesaje au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

* - *ALBA, ARAD, ARGEŞ, BIHOR, BISTRIŢA-NĂSĂUD, CARAŞ-SEVERIN, CLUJ, GORJ, HUNEDOARA, MARAMUREŞ, MEHEDINŢI, SATU-MARE, SIBIU, SUCEAVA, TIMIŞ şi VÂLCEA – ATENŢIONARE Hidrologică, cod Galben*
* - *ARAD, CARAŞ-SEVERIN, HUNEDOARA şi TIMIŞ – AVERTIZARE Hidrologică, cod Portocaliu*

**Debitele au fost în creștere** ca urmare a precipitațiilor căzute în interval, cedării apei din stratul de zăpadă și propagării pe râurile din bazinele hidrografice: Vişeu, Iza, Tur, Someş, Crişuri, Mureş, Bega, Timiş, Bârzava, Moravița, Caraş, Nera, Cerna, Jiu, Olt, Bistrița, Moldova, Suceava și relativ staționare pe celelalte râuri.

Debitele se situează în general la valori în jurul și peste mediile multianuale lunare, exceptând râurile din bazinele hidrografice: Buzău, Rm. Sărat, Putna, Prut, bazinul superior al Timișului, bazinele mijlocii și inferioare ale Jiului, Oltului,Argeșului,Ialomiţei,Trotușului, Moldovei, bazinul inferior al Bistriței și râurile din Dobrogea, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Vedea, Tazlău, Bârlad și Jijia.

Se situează peste **COTELE DE ATENȚIE** râurile la stațiile hidrometrice: Crasna- Domănești (400+55)-jud.SM și Berveni (490+5)-jud.SM (sector îndiguit), Bega Veche – Pischia (100+13)-jud.TM, Saşa - Poieni (50)-jud.TM.

 Este în vigoare **AVERTIZAREA HIDROLOGICĂ** Nr. 24 din 10.03.2023.

**Debitele vor fi în creștere** ca urmare a precipitațiilor prevăzute, cedării apei din stratul de zăpadă și propagării pe râurile din bazinele hidrografice: Vişeu, Iza, Tur, Someş, Crişuri, Mureş, Bega, Timiş, Bârzava, Moravița, Caraş, Nera, Cerna, Jiu, Olt, Bistrița, Moldova, Suceava, bazinele superioare ale Argeşului şi Ialomiței și relativ staționare pe celelalte râuri.

Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri, cu posibile depăşiri ale **COTELOR DE APĂRARE** pe râurile din Maramureş, Crişana, Banat şi nordul Olteniei, ca urmare a a precipitațiilor prevăzute, cedării apei din stratul de zăpadă și propagării.

Se menține în vigoare **AVERTIZAREA HIDROLOGICĂ** Nr. 24 din 10.03.2023.

**DUNARE:**

**Debitul la intrarea în țară** (secțiunea Baziaș) în intervalul 10.03.2023 – 11.03.2023 **a fost în scădere, având valoarea de 7500 m3/s,** peste media multianuală a lunii **martie (6700 m3/s).**

În aval de Porţile de Fier debitele au fost în scădere pe sectorul Gruia – Calafat, relativ staționare pe sectoarele Bechet – Tr. Măgurele și Călărași – Tulcea și în creștere pe sectorul Zimnicea – Oltenița.

**Debitul la intrarea în țară (secțiunea Baziaș) va fi în scădere (7400 m3/s).**

În aval de Porțile de Fier debitele vor fi în scădere pe sectorul Gruia – Zimnicea și relativ staționare pe sectorul Giurgiu – Tulcea.

**2.** **Situaţia meteorologică în intervalul 10.03.2023, ora 08.00 – 11.03.2023, ora 08.00**

**A.N.M.** a emis **o actualizare ATENŢIONARE Meteorologică, cod galben:**

**M1**

**actualizare ATENŢIONARE Meteorologică, cod galben -** valabilă în intervalul **10.03.2023, ora 12.00 – 11.03.2023, ora 08.00**, vizând **ploi însemnate cantitativ,** conform căreia: În vestul Carpaților Meridionali vor fi ploi, mai ales sub formă de aversă, ce vor favoriza topirea stratului de zăpadă. Se vor acumula cantități de apă de 20...25 l/mp și izolat peste 30 l/mp, iar pe arii restrânse se vor semnala descărcări electrice. La altitudini de peste 1800 m, precipitațiile vor fi mixte.

*Notă: averse de ploaie și descărcări electrice vor fi vineri după-amiază și în prima parte a nopții de vineri spre sâmbătă local și în Oltenia .*

**M2**

**actualizare ATENŢIONARE Meteorologică, cod galben -** valabilă în intervalul **11.03.2023, ora 08.00 – 12.03.2023, ora 15.00**, vizând **intensificări ale vântului, ninsori și viscol la munte,** conform căreia: În toate regiunile, vântul va avea local și temporar intensificări, cu viteze de 50..65 km/h și izolat peste 70 km/h. În Maramureș, Transilvania, nordul Moldovei și zona deluroasă a Crișanei, mai ales seara și în noaptea de sâmbătă spre duminică (11/12 martie), vor fi precipitații mixte. La munte vor fi rafale de 70...80 km/h, iar pe creste vor depăși 90....110 km/h, treptat vor predomina ninsorile și va fi viscol. **.**

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* - *ALBA, ARGEŞ, BRAŞOV, CARAŞ-SEVERIN, GORJ, HUNEDOARA, SIBIU şi VÂLCEA – ATENŢIONARE Meteorologică, cod Galben – mesaj 1*
* - *toate PREFECTURILE JUDEŢELOR ŢĂRII – ATENŢIONARE Meteorologică, cod Galben - mesaj 2*

**În ţara,** vremea a devenit deosebit de caldă în cea mai mare parte a țării, cu abateri ale valorilor diurne mai mari de 10 grade față de mediile climatologice în est și sud-est. Cerul a fost variabil, mai mult noros în sud-vest, iar din orele serii și în restul teritoriului. Temporar a plouat și sub formă de aversă în regiunile vestice și sudice și pe arii mai restrânse în rest, iar în sud-vestul Munteniei, nordul Crișanei și sudul Moldovei, izolat, s-au semnalat și descărcări electrice. La munte, la altitudini în general peste 200o m a nins. Pe alocuri cantitățile de apă au depășit 20...25 l/mp în zona montană din jumătatea de vest a Carpaților Meridionali. Vântul a suflat slab și moderat, dar pe crestele montane a avut perioade cu intensificări, cu rafale de 65...75 km/h, viscolind zăpada. Stratul de zăpadă s-a menținut la munte și măsura la ora 20 -în platformele stațiilor meteorologice- până la 192 cm în Munții Făgăraș. Temperaturile maxime sau încadrat între 12 grade la Câmpeni și Sulina și 21 de grade la Oltenița și Călărași, iar la ora 06 temperatura aerului avea valori cuprinse între 2 grade la Toplița și 13 grade la Fetești și Călărași. Pe arii restrânse, temporar a fost ceață în sud, sud-vest și centru.

**La Bucureşti,** vremea s-a menținut deosebit de caldă. Cerul a fost variabil în prima parte a zilei, apoi a devenit mai mult noros și temporar, în orele serii și în a doua parte a nopții, a plouat slab. Vântul a suflat slab până la moderat. Temperatura maximă a fost de 19 grade la Afumați și 20 de grade la Filaret și Băneasa, iar la ora 06 se înregistrau 9 grade la Afumați și Băneasa și 10 grade la Filaret.

**3. Prognoza meteorologică în intervalul 11.03.2023, ora 08.00 – 12.03.2023, ora 08.00**

**În ţara,** vremea va deveni vântoasă în toată țara, iar în vest, nord-vest și parțial în centru va intra într-un proces de răcire semnificativă, în timp ce în rest va fi în continuare mult mai cald decât în mod obișnuit. Cerul va fi mai mult noros.

Ziua,va ploua în majoritatea regiunilor, iar în sud-est izolat vor fi posibile cantități de apă de peste 10...15 l/mp, iar după-amiaza și descărcări electrice. Noaptea, ploile vor fi în restrângere, dar și în transformare în lapoviță și ninsori către nordul, centrul și nord-estul teritoriului. La munte, la începutul intervalului vor fi precipitații mixte, apoi vor predomina ninsorile. Vântul va avea local și temporar intensificări, cu viteze de 50...65 km/h și izolat peste 70 km/h, precum și la munte, unde pe creste rafalele vor depăși 90...110 km/h și va fi viscol. Temperaturile maxime se vor încadra, în marealor majoritate, între 8 și 18 grade, iar cele minime între -3 și 6 grade.

**La Bucureşti,** valorile termice diurne vor fi în continuare mult mai ridicate față de normalul perioadei, însă cele nocturne vor marca o scădere față de intervalul anterior. Astfel, maxima se va situa în jurul valorii de 17 grade, iar cea minimă va fi de 1...3 grade. Cerul va fi temporar noros și pre parcursul zilei trecător va ploua slab. Vântul va avea intensificări temporare în mare parte din interval, cu rafale în general de 50...55 km/h.

**4. Buletin nivometeorologic pentru perioada 10.03.2023 ora 20 - 12.03.2023 ora 20.**

**Masivul Făgăraş - risc 3 - însemnat**

La peste 1800 m, în partea superioară se întâlnește un strat de zăpadă proaspătă de până în 10 centimetri, iar precipitațiile predominant sub formă de ninsoare care se vor mai semnala, vor crește stratul de zăpadă proaspătă local la peste 20 centimetri. În profunzime se mai întâlnesc pe alocuri zone cu rezistență redusă în primii 30-40 cm. În interiorul stratului se găsesc cruste mai vechi de gheață, peste care straturile mai puțin rezistente din partea superioară pot aluneca, în special sub acțiunea unor suprasarcini.

În zonele de creastă se întâlnesc cornișe, iar în apropierea crestelor plăci de vânt mai vechi. Vântul intens va crea plăci noi de vânt pe versanții estici și sudici. Stratul de zăpadă este mai consistent pe versanții cu expunere nordică. Pe văi și în zonele adăpostite sunt depozite însemnate de zăpadă, care depășesc pe alocuri 2-3 metri.

Pe fondul temperaturilor mai ridicate din prima partea a intervalului, se mențin condițiile de declanșare spontană a unor avalanșe de dimensiuni medii, prin dislocarea și alunecarea stratului mai puțin stabil din partea superioară sau prin ruperea plăcilor de vânt, ce pot angrena în anumite situații și straturile mai vechi. Riscul declanșării avalanșelor va fi amplificat la supraîncărcări.

Sub 1800 m stratul de zăpadă are dimensiuni mai reduse pe versanții sudici și mai consistent pe cei nordici și este umezit în partea superioară. În primele 24 de ore ale intervalului, sub acțiunea temperaturilor diurne pozitive și a precipitațiilor mixte, stratul se va umezi suplimentar și se va îngreuna, putând aluneca cu ușurință peste straturile mai vechi și compacte. Vor fi condiții pentru declanșarea unor avalanșe de topire de suprafață și izolat medii în etajul altitudinal 1600-1800 m, riscul fiind amplificat la supraîncărcări.

**Masivul Bucegi - - risc 2 - moderat**

La peste 1800 m, stratul de zăpadă s-a umezit în etajele altitudinale mai joase, spre creste fiind mediu stabilizat, cu excepția zonelor adăpostite unde sunt troiene și depozite mai însemnate de zăpadă. La suprafața zăpezii se întâlnesc câțiva centimetri de zăpadă proaspătă, iar stratul va mai crește în următoarele 48 de ore. În zonele de creastă sunt cornișe și plăci de vânt vechi, de grosimi variabile. Vântul intens va crea plăci noi de vânt pe versanții estici și sudici. Pe pantele suficient de înclinate vor fi condiții pentru declanșarea de avalanșe de dimensiuni mici sau medii, izolat spontan, dar mai ales în condiții de supraîncărcări, iar în apropierea crestelor va exista riscul ruperii plăcilor de vânt. La altitudini de sub 1800 m, stratul de zăpadă, care este umezit în partea superioară și are dimensiuni reduse, se va umezi în continuare. Pe fondul temperaturilor diurne pozitive și al precipitațiilor mixte, acest strat se va umezi în continuare și vor fi condiţii pentru declanșarea spontană a unor avalanșe care izolat pot fi și medii, în special în etajul altitudinal 1600-1800 m, riscul fiind amplificat la supraîncărcări. Răcirea vremii din partea a doua a intervalului va aduce ninsori și la altitudini mai joase.

**Muntii Ţarcu-Godeanu - risc 3 - însemnat**

La peste 1800 m, se vor semnala predominant ninsori, trecător lapovițe sau ploi, iar stratul stratul de zăpadă va înregistra creșteri, local consistente în zonele de creastă. În profunzime sunt zone cu rezistență mai scăzută în primii 20-25 cm. În zona crestelor sunt cornișe, pe versanți unele plăci de vânt, iar pe văi și în zonele adăpostite, troiene şi depozite mai consistente de zăpadă. Spre bază stratul este în general compactat. Stratul superior de zăpadă este umezit, astfel încât, pe pantele suficient de înclinate se pot declanșa avalanșe de dimensiuni medii, prin dislocarea stratului instabil de la suprafață sau prin ruperea și alunecarea plăcilor de vânt din apropierea crestelor, care în cazuri izolate pot antrena și straturi mai vechi. Riscul declanșării avalanșelor va fi amplificat la supraîncărcări ale stratului, dar poate apărea izolat și în mod spontan în prima parte a intervalului.

La altitudini de sub 1800 m, stratul de zăpadă este ușor consolidat și umezit. În etajul altitudinal 1600-1800 m, se pot declanșa izolat spontan avalanșe de dimensiuni mici și medii, riscul declanșării fiind amplificat la supraîncărcări.

**Masivul Parâng-Şureanu - risc 3 - însemnat**

La peste 1800 m, stratul de zăpadă de la suprafață este ușor umezit și mediu stabilizat, dar mai prezintă local zone instabile în primii 20-30 cm, cu rezistență și coeziune redusă. Treptat vor predomina ninsorile, iar stratul va crește. În apropierea crestelor sunt formate plăci de vânt, pe creste cornișe, iar pe văi și pe pantele adăpostite sunt troiene şi depozite consistente de zăpadă. Vântul intens va crea plăci noi de vânt pe versanții estici și sudici. Stratul mai vechi, aflat dedesubt, este format din zăpadă întărită, cu cruste intercalate de gheață. Zăpada este umezită, iar pe pantele suficient de înclinate se pot declanșa avalanșe de dimensiuni medii, prin alunecarea stratului cu rezistență local scăzută de la suprafață peste straturile mai vechi, sau prin ruperea și alunecarea plăcilor de vânt din apropierea crestelor, riscul fiind amplificat la supraîncărcări ale stratului, dar putând apărea izolat și în mod spontan în prima parte a intervalului.

La altitudini sub 1800 m, stratul de zăpadă are dimensiuni reduse și este umezit, mai ales la altitudini joase. Sub influența temperaturilor diurne pozitive și a precipitațiilor mixte din prima parte a intervalului, stratul se va menține umed și vor fi condiţii pentru declanșarea unor avalanșe de dimensiuni mici și izolat medii la peste 1500 m, mai ales la supraîncărcări, dar izolat și spontan. Răcirea vremii va aduce ninsori și la altitudini joase.

**Masivul Rodnei - - risc 3 - însemnat**

La peste 1800 m, stratul este instabil în ansamblu, cu un strat de zăpadă proaspătă la suprafață ce are pe alocuri 20-30 cm, depus peste un strat mai vechi, cu rezistență încă scăzută și coeziune slabă între cristale, ce depășește pe alocuri 30-40 cm. Spre baza stratului, zăpada veche este compactată și întărită. Pe văi și în zonele adăpostite sunt troiene şi depozite însemnate, ce depășesc 1-2 m. În zona crestelor sunt formate cornișe și numeroase plăci de vânt.

Pe pantele suficient de înclinate și pe văile unde sunt depozite mari de zăpadă, se pot declanșa avalanșe de dimensiuni medii și izolat mari, prin alunecarea straturilor puțin rezistente din partea superioară sau prin ruperea plăcilor de vânt, riscul fiind prezent mai ales la supraîncărcări, dar putând apărea izolat și în mod spontan pe fondul temperaturilor apropiate de 0 grade Celsius în prima parte a intervalului. Avalanșele pot angrena izolat și straturile subiacente, mai vechi.

La altitudini de sub 1800 m, la suprafață se întâlnește un strat consistent de zăpadă cu stabilitate și rezistență încă scăzute, spre bază zăpada veche fiind întărită. Pe fondul temperaturilor diurne încă pozitive în următoarele 24 de ore și al precipitațiilor mixte, zăpada se menține umedă și se pot produce spontan avalanșe de dimensiuni medii, prin alunecarea stratului superior. Riscul declanșării avalanșelor va fi amplificat la supraîncărcări oricât de slabe. Răcirea vremii va aduce ninsori până la altitudini joase.

**Masivul Călimani-Bistriţei-Ceahlău - risc 3 - însemnat**

La peste 1800 metri, în masivele Călimani și Bistriței, stratul de zăpadă de la suprafață prezintă rezistență scăzută în primii 50 cm și sunt așteptate ninsori moderate, care vor duce la creșterea stratului. Pe văi și în locurile adăpostite se întâlnesc depozite mai mari de zăpadă, iar în apropierea crestelor plăci mai vechi de vânt. Vântul intens va crea plăci noi de vânt pe versanții estici și sudici. Pe pantele suficient de înclinate se pot declanșa avalanșe de dimensiuni medii, prin alunecarea stratului puțin stabilizat din partea superioară sau prin ruperea plăcilor de vânt, riscul fiind prezent mai ales la supraîncărcări, dar putând apărea izolat și în mod spontan. În unele cazuri se pot antrena în avalanșe și straturile din profunzime. În Masivul Ceahlău se întâlnesc local zone cu instabilitate moderată. La suprafață zăpada este umezită, pe fondul temperaturilor diurne pozitive înregistrate. Zăpada este îngreunată și poate aluneca peste straturile mai vechi, pe pantele mai înclinate, ducând la declanșarea unor avalanșe izolate, riscul fiind amplificat la supraîncărcări. Răcirea vremii va aduce ninsori inclusiv la altitudini joase.

Riscul declanșării avalanșelor va fi însemnat în masivele Călimani și Bistriței și moderat în Ceahlău. La altitudini mai mici de 1800 de metri, zăpada de la suprafață se menține umedă în primele 24 de ore, astfel încât pe pantele suficient de înclinate vor fi condiții pentru declanșarea spontană a unor avalanșe de dimensiuni mici și medii la peste 1500 m, mai ales pe văile unde sunt acumulări mai importante, prin alunecarea zăpezii din partea superioară a stratului, riscul fiind însemnat în masivele Călimani și Bistriței și moderat în Ceahlău. Riscul va fi amplificat la supraîncărcări.

**Masivul Vladeasa-Muntele Mare - risc 2 - moderat**

Vremea se va răci accentuat și treptat vor predomina ninsorile, care vor depune local un strat consistent de zăpadă proaspătă la toate altitudinile. Zăpada este umezită de la suprafață, astfel încât, în prima parte a intervalului inclusiv spontan, iar odată cu scăderea temperaturilor mai ales la supraîncărcări, pe pantele suficient de înclinate și pe văile adăpostite, unde sunt acumulări mai consistente de zăpadă, se pot declanșa avalanșe de dimensiuni mici sau izolat medii prin alunecarea stratului superior peste stratul vechi și relativ compact, sau prin ruperea și alunecarea unor plăci de vânt formate în apropierea crestelor.

Avalanșe de topire de dimensiuni mici și izolat medii pot apărea în mod spontan și la altitudini mai joase.

**PROGNOZA VREMII ÎN INTERVALUL 10.03.2023 ora 20 - 12.03.2023 ora 20:**

Vremea va intra într-un proces de răcire, devenind chiar geroasă în zonele înalte în noaptea de 11/12 martie, iar temperaturile în general ridicate de la începutul perioadei vor coborî la valori predominant negative. Cerul va fi temporar noros. Pe arii relativ extinse se vor semnala precipitații mixte. În noaptea de 10/11 martie și în prima parte a zilei de 11 martie se vor semnala temporar ploi sub 1800 m și predominant ninsori în zonele înalte, iar din după-masa și seara zilei de 11 martie, aria ninsorilor va cuprinde treptat întreaga arie montană. Precipitațiile vor avea și caracter de aversă și pot fi însoțite și de descărcări electrice în masivele vestice. Local cantitățile de precipitații vor depăși 10-15 l/mp și pe arii restrânse 20-25 l/mp. Vântul va prezenta intensificări în noaptea de 10/11 martie și în ziua de 11 martie din sector sud-vestic și vestic, cu viteze temporare 50-60 km/h în toate masivele și de 70-80 km/h în zonele înalte, și se va intensifica în noaptea de 11/12 martie din sector nord-vestic, cu rafale de 70-90 km/h în toate masivele și de 90-120 km/h în zonele înalte, viscolind ninsoarea și spulberând zăpada. Local se va semnala ceață, asociată cu depuneri de chiciură.

**Temperaturi prognozate în intervalul 10.03.2023 ora 20 - 11.03.2023 ora 20:**

**Peste 1800 m: temperaturi minime**: -5...0 grade **temperaturi maxime**: -3… 2 grade

**Sub 1800 m: temperaturi minime**: -2…3 grade **temperaturi maxime**: 0…7 grade (cu cele mai ridicate valori în Carpații Meridionali)

**Temperaturi prognozate în intervalul 11.03.2023 ora 20 - 12.03.2023 ora 20:**

**Peste 1800 m: temperaturi minime**: -14...-10 grade **temperaturi maxime**: -11… -7 grade

**Sub 1800 m: temperaturi minime**: -9…-5 grade **temperaturi maxime**: -6…2 grade

**Vânt la peste 2000 m:** în noaptea de 10/11 martie și în ziua de 11 martie din sector sud-vestic și vestic , cu viteze temporare de 70-80 km/h, în intensificare în noaptea de 11/12 martie din sector nord-vestic cu 90-120 km/h

**Altitudinea izotermei de 0 grade**: în scădere de la 1800-2000 m la 400-900 m în cursul zilei de duminică, 12 martie.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

**APM Argeș** informează că în data de 10.03.23, ora 10.15, s-a produs o poluare accidentală a apei pârâului Glâmbocel și a solului pe o suprafață de cca. 120 mp teren agricol privat cu un amestec de 100 litri apă de zăcământ și 80 litri țiței, cauzată de coroziunea conductei de transport de la Parc 74 Bogați la Parc 41 Bogați, Zona de Producție Valahia, județul Argeș, aparținând OMV Petrom SA.

Echipa de intervenție s-a deplasat la fața locului, unde a luat următoarele măsuri:

 - a oprit pomparea

 - a izolat conducta

 - a remediat conducta

- a instalat 2 baraje absorbante la cca 20 m s respective 400 m de zona de contact a produsului petrolier cu cursul de apă.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

DIRECȚIA COMUNICARE